**ЈАВНИ ПОЗИВ**

**ЗА ИЗБОР ЛИЦА НА СТРУЧНОМ ОСПОСОБЉАВАЊУ**

**ЗА ПРОВОЂЕЊЕ НАСТАВЕ ФИЗИЧКОГ ВАСПИТАЊА У ОКВИРУ ПРОЈЕКТА**

 **''РАЗВОЈ СПОРТА КРОЗ ШКОЛСКЕ СПОРТСКЕ СЕКЦИЈЕ''**

У складу са пројектом ''Развој спорта кроз школске спортске секције'' предложеног од стране Тима за израду програма активности ''Европски град спорта'' за 2018. годину, који је именован Рјешењем градоначелника број: 12-Г-4394/17 од 22.11.2017. године (у даљем тексту: Тим), а на основу Сагласности Министарства просвјете и културе Владе Републике Српске, број 07.041/052-477-2/18 од 21.5.2018. године, Град Бања Лука позива дипломиране професоре физичког васпитања и спорта без радног искуства у струци, да се пријаве за стручно оспособљавање у основним школама града Бања Лука, ради провођења циљева пројекта, те стицања радног искуства и услова за полагање стручног испита.

Приликом пријављивања за стручно оспособљавање, неопходно је доставити сљедећу документацију:

1. Пријаву за стручно оспособљавање.
2. Извод из матичне књиге рођених.
3. Увјерење о држављанству.
4. Овјерену фотокопију дипломе завршеног факултета физичког васпитања и спорта.
5. Потврду факултета о просјеку оцјена са основних студија или фотокопију свих страница индекса (Индекс донијети на увид приликом разговора за одабир лица на стручном оспособљавању).
6. Потврду Завода за запошљавање Републике Српске о незапослености.
7. Кратку биографију.

Пријаве за стручно оспособљавање се требају доставити најкасније до 26. јула 2018. године, на **Пријави за стручно оспособљавање** (Пријава за стручно оспособљавање се може преузети на интернет порталу Града Бања Лука: <http://www.banjaluka.rs.ba> → *Пријава за стручно оспособљавање*), путем протокола у канцеларији број 14 Градске управе Града Бања Лука (радним даном од 8-15 часова) или поштом на адресу: Град Бања Лука, Градска управа, Одјељење за образовање, здравство, омладину и спорт, Трг српских владара 1, 78000 Бања Лука, са назнаком:

*''Јавни позив за избор лица на стручном оспособљавању за провођење наставе физичког васпитања у оквиру пројекта 'Развој спорта кроз школске спортске секције'. ''*

У року од 7 дана од дана затварања Јавног позива, Тим ће обавити разговор са кандидатима који задовољавају услове прописане истим.

Број: 12-Г-2880/18

Дана, 04.07.2018. године

 ГРАДОНАЧЕЛНИК

 ***Мр Игор Радојичић***